
A rendszerváltás megítélése az eszenyi lakosok szemszögéből kérdőíves felmérés alapján

Ukrajna politikai, gazdasági és társadalmi helyzetének az instabilitása miatt a lakosság körében egyre aktuálisabb és gyakrabban felvetődő kérdés a : „Mikor és hol volt jobb élni: a Szovjetunióban, vagy a független Ukrajnában?” A téma megközelítése számos kérdést vet fel. Pályamunkám célja– Kárpátalja egy magyarlakta településének – az eszenyi lakosok szemszögéből bemutatni a szovjet, majd a birodalom felbomlása után ukrán állampolgárként eltöltött időszakot, illetve ezen időszakok megítélését. Hiszen ennek a négy évtizedes hovatartozásnak a változása rányomta a bélyegét az élet minden területére és részére. A legjobban azok az emberek tudják megítélni az akkori helyzetet, akik megélték, látták és a saját bőrükön tapasztalták a kor minden változását. A téma aktualitása egyrészt abban rejlik, hogy még semmilyen formában nem történt meg ennek a véleménynek egységes szempontrendszer alapján történő felmérése, másrészt az utóbbi hónapok, a háborús események tükrében szinte mindennapi téma a lakosság körében.
Az előadás célja – Kárpátalja egy magyarlakta településének – az eszenyi lakosok szemszögéből bemutatni a szovjet, majd a birodalom felbomlása után ukrán állampolgárként eltöltött időszakot, illetve ezen időszakok megítélését.
A Szovjetunióhoz és a független Ukrajnához való hovatartozás megítélését egységes szempontrendszer szerint összeállított kérdőív alapján végeztem el. A mintavétel véletlenszerű volt, az 50 adatközlő kiválasztásánál a fő szempont az 50. életévnek a betöltése – ami azt feltételezi, hogy a megkérdezett már munkaviszonnyal rendelkezett a Szovjetunió fennállásának éveiben, vagy legalábbis munkaképes korú volt – illetve, hogy egy háztartásban csak egy kérdőív kerüljön kitöltésre. 



